Εξαιρετικό οίκημα, πετρόχτιστο με δοκάρια έργα τέχνης!
Καθαρό και αρχοντικό!
Ό,τι θέλαμε το βρίσκαμε άμεσα, από κάτι μικρό έως υπέροχα γεύματα, ρακοπαρεάκια, κι ό,τι επιθυμήσαμε! Τα παιδιά μας γίνανε φίλοι με τα παιδιά και τον αρχηγό Μανώλη (τώρα ξεκινά το Δημοτικό). Όλα τέλεια, απίστευτο κι όμως αληθινό!
Σε λίγα λεπτά νοιώσαμε ότι το σπίτι τους ήταν και δικό μας! Εγκάρδιοι, ευχάριστοι, εξυπηρετικοί και με χαμόγελο κι αισιοδοξία! Δεν μπορούσαμε παρά να γίνουμε αμέσως φίλοι!
Όποτε θέλαμε είχαμε υπέροχα γεύματα και τα παιδιά μας προτιμούσαν τα φαγητά της Σταυρούλας και Μαρίας από το να πάμε οπουδήποτε αλλού!
Επίσης, μας έδειξαν και μας οδήγησαν σε αξιοθέατα, όπως το παραπλήσιο φαράγγι, αλλά και τα σπήλαια Καματερό και Κρυονερίδας, το εκκλησάκι μέσα στη σπηλιά κλπ.
Όταν γεράσω θα μιλάμε με τα παιδιά και φίλους για τις διακοπές μας στον Βαφέ και την φιλοξενία της οικογένειας του Σπύρου Βουτσά!
Συστήνω το σπίτι αυτό, αλλά κι όλη την οικογένεια και το χωριό ανεπιφύλακτα και με αγάπη κι ενδιαφέρον!